บาทเปิด 32.22 อ่อนค่า
เงินบาทเปิดตลาด 32.22  บาทต่อดอลล่าร์ อ่อนค่าหลังมีเงินไหลออก มองกรอบวันนี้ 32.10-32.30 บาทต่อดอลล่าร์
9 ม.ค. 2561

เงินบาทเปิดตลาด 32.22  บาทต่อดอลล่าร์ อ่อนค่าหลังมีเงินไหลออก มองกรอบวันนี้ 32.10-32.30 บาทต่อดอลล่าร์นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 32.22 บาท/ดอลลาร์ อ่อนค่าเล็กน้อยจากเย็นวานนี้ที่ปิดตลาดที่ระดับ 32.20 บาท/ดอลลาร์สำหรับวันนี้ยังไม่มีปัจจัยสำคัญที่จะมีผลต่อทิศทางการเคลื่อนไหวของค่าเงินมากนัก โดยค่าเงินบาทยังมีโอกาสจะไปได้ทั้งสองทิศทางทั้งแข็งค่าและอ่อนค่า หลังจากที่ธนาคารกลางเกาหลีใต้ได้เข้าแทรกแซงค่าเงินวอน ทำให้นักลงทุนที่เข้ามาถือสกุลเงินในเอเชียเพื่อการเก็งกำไร ได้มี flow กลับออกไปค่อนข้างมาก ส่งผลให้เงินบาทอ่อนค่าลงค่อนข้างเร็ว"ตอนนี้บาทจะแข็งค่า หรืออ่อนค่าก็มีโอกาสพอๆ กัน วันนี้คงให้กรอบการเคลื่อนไหวกว้างๆ ไว้ก่อน" นักบริหารเงินระบุนักบริหารเงิน คาดว่า เงินบาทวันนี้จะเคลื่อนไหวในกรอบ 32.10-32.30 บาท/ดอลลาร์